75. ΝΟΜΟΘΕΤ. ΔΙΑΤΑΓΜΑ υπ’ αριθ. 451 της 15 Ιουν./8 Ιουλ. 1974 (ΦΕΚ Α΄ 196) Περί κυρώσεως των συναφθεισών δι’ ανταλλαγεισών ρηματικών διακοινώσεων μεταξύ της Ελλάδος και του Ηνωμένου βασιλείου της Μεγάλης Βρεταννίας και Βορείου Ιρλανδίας Συμφωνιών, περί αμοιβαίας αναγνωρίσεως των αδειών ικανότητος οδηγών αυτοκινήτων και παροχής εξουσιοδοτήσεως προς κύρωσιν των ομοίου περιεχομένου Συμφωνιών δια Π.Δ/τος. Άρθρ.1.-Κυρούνται και κτώνται ισχύν Νόμου από του εν αυταίς οριζομένου χρόνου η μεταξύ της Ελλάδος και του Ηνωμένου Βασιλείου της Μεγάλης Βρεταννίας και Βορείου Ιρλανδίας συναφθείσα δι’ ανταλλαγεισών από 25-2-1970 και 2-3-1970 ρηματικών διακοινώσεων Συμφωνία, περί αναγνωρίσεως επ’ αμοιβαιότητι των αδειών ικανότητος οδηγών αυτοκινήτων, ως και η περί επεκτάσεως της ισχύος της Συμφωνίας ταύτης και εις τας νήσους της Μάγχης και του Μαν συναφθείσα δι’ ανταλλαγεισών από 17-8-1971 και 27-8-1971 ρηματικών διακοινώσεων ομοία Συμφωνία, μετά των Παραρτημάτων αυτών, ων τα κείμενα εν πρωτοτύπω εις την αγγλικήν γλώσσαν και εν μεταφράσει εις την ελληνικήν, έπονται: Άρθρ.2.-Εφεξής, αι μεταξύ Ελλάδος και ετέρων Κρατών συναπτόμεναι Συμφωνίαι, περί αναγνωρίσεως επ’ αμοιβαιότητι των αδειών ικανότητος οδηγών αυτοκινήτων οχημάτων, κυρούνται δια Π.Δ/τος, εκδιδομένου προτάσει των Υπουργών Εξωτερικών και Μεταφορών και Επικοινωνιών. Άρθρ.3.-Από της ενάρξεως ισχύος του παρόντος καταργούνται αι διατάξεις του Ν.Δ. 668/1970 «περί ισχύος εν Ελλάδι αδειών ικανότητος οδηγών αυτοκινήτων εκδιδομένων εν τω Ηνωμένω Βασιλείω της Μεγάλης Βρεταννίας και Βορείου Ιρλανδίας. 1.Ε.β.74-75 ΄Αδειες οδηγών αυτοκινήτων 